**Valtteri Koskela** (s. 20. lokakuuta 2002 Jyväskylä) on suomalainen jääkiekkopuolustaja, joka pelaa SM-liigajoukkue JYPissä.

Ura
---

### Seuraura

Koskela on JYPin kasvatti. Hän toimi kaudella 2017–2018 seuran C-nuorten varakapteenina. Koskela oli C-nuorten SM-karsinnoissa joukkueensa tehokkain puolustaja tehoilla 3+12=15. Kesäkuussa 2019 hän teki JYPin kanssa kolmivuotisen juniorisopimuksen.

Kaudella 2020–2021 Koskela oli seitsemällä osumallaan JYPin U20-junioreiden eniten maaleja tehnyt puolustaja Ville Ottavaisen kanssa. Hän debytoi kauden aikana myös seuran SM-liigajoukkueessa, jossa Koskela pelasi tulokaskautensa aikana kaikkiaan 33 runkosarjaottelua tehopistein 1+7=8. Hänet nostettiin liigajoukkueeseen ensimmäisen kerran 27. joulukuuta 2020 pelattuun vierasotteluun Oulun Kärppiä vastaan, kun JYPin puolustuksesta oli sivussa Roni Allén ja Joni Jurmo. Koskela merkittiin JYPin seitsemänneksi puolustajaksi. Hän sai ottelussa jääaikaa 3.58 minuuttia ja Koskela keräsi teholukeman –1. Liigauransa avausmaalin hän teki kuudennessa ottelussaan 20. tammikuuta 2021 Porin Ässiä vastaan. Esa Saksinen valitsi Koskelan ottelun Alumnien tähtien ykköstähdeksi.

Lokakuussa 2021 Koskela teki JYPin kanssa kolmivuotisen jatkosopimuksen kevääseen 2025 saakka. Hän pelasi kaudella 2021–2022 loukkaantumisen vuoksi kuitenkin vain seitsemän ottelua seuran U20-joukkueessa ja kahdeksan ottelua lainalla Mestis-joukkue KeuPa HT:ssä. Koskela ei pelannut kauden aikana otteluakaan SM-liigassa. Kauden 2022–2023 hän pelasi pääasiassa lainalla KeuPassa, jossa Koskela pelasi 45 runkosarjaottelua tehopistein 4+13=17 ja kaksi playoff-ottelua tehden yhden syöttöpisteen. Hän pelasi myös yhden Suomen Cupin ottelun. Koskela pelasi osan kaudestaan myös JYPin U20-joukkueessa, mutta hän ei pelannut otteluakaan SM-liigassa.

Syyskuussa 2023 JYP lainasi Koskelan toistaiseksi voimassa olevalla sopimuksella Mestis-joukkue Iisalmen Peli-Karhuihin. Tapaninpäivänä JYP vuokrasi hänet SM-liigajoukkue Helsingin IFK:hon paikkaamaan joukkueen puolustajavajetta. Koskela pelasi siellä kolme ottelua.

### Maajoukkueura

Koskela pelasi alle 18-vuotiaiden Hlinka Gretzky Cupissa vuonna 2019. Yhteensä hän on pelannut 20 poikien maaottelua.

Muuta
-----

Koskelan kaksoisveli Santeri pelaa hyökkääjänä Valtterin joukkuetoverina JYPissä.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | JYP | A-SM | 4 | 0 | 0 | 0 | 0 | – | – | – | – | – |
| 2019–2020 | JYP | A-SM | 51 | 2 | 6 | 8 | 10 | – | – | – | – | – |
| 2020–2021 | JYP | U20-SM | 23 | 7 | 5 | 12 | 4 | – | – | – | – | – |
|  | JYP | SM-liiga | 33 | 1 | 7 | 8 | 0 | – | – | – | – | – |
| 2021–2022 | JYP | U20-SM | 7 | 0 | 5 | 5 | 2 | – | – | – | – | – |
|  | KeuPa HT | Mestis | 8 | 1 | 2 | 3 | 0 | – | – | – | – | – |
| 2022–2023 | JYP | U20-SM | 13 | 2 | 8 | 10 | 4 | – | – | – | – | – |
|  | KeuPa HT | Mestis | 45 | 4 | 13 | 17 | 12 | 2 | 0 | 1 | 1 | 2 |
| 1 kausi | yhteensä | SM-liiga | 33 | 1 | 7 | 8 | 0 | – | – | – | – | – |
| 2 kautta | yhteensä | Mestis | 53 | 5 | 15 | 20 | 12 | 2 | 0 | 1 | 1 | 2 |

Lähteet
-------

* Valtteri Koskela The Internet Hockey Databasessa (englanniksi)
* Valtteri Koskela Eurohockey-sivustolla (englanniksi)
* Valtteri Koskela *Elite Prospects*. Everysport Media Group AB.  (englanniksi)

### Viitteet

1. ↑  JYP Kausikirja 2021 - Valtteri Koskela 25 *youtube.com*.  29.8.2021. JYP Jyväskylä Oy. Viitattu 25.11.2021.
2. 1 2 3 4 5 6  Valtteri Koskela *Elite Prospects*. Everysport Media Group AB.  (englanniksi)
3. ↑  Elite Prospects - JYP U16 *eliteprospects.com*. Everysport Media Group AB. Viitattu 27.12.2020. (englanniksi)
4. ↑  JYP sopimuksiin junioreidensa kanssa – Jääkiekkolupausten Talenttitalli Jyväskylään *jypliiga.fi*.  10.6.2019. JYP Jyväskylä Oy. Viitattu 27.12.2020.
5. ↑  Elite Prospects - JYP U20 *eliteprospects.com*. Everysport Media Group AB. Viitattu 15.4.2021. (englanniksi)
6. ↑  Kärpät - JYP, 27.12.2020 *liiga.fi*.  27.12.2020. Jääkiekon SM-liiga Oy. Viitattu 27.12.2020.
7. ↑  Kärpät - JYP, 27.12.2020 *liiga.fi*.  27.12.2020. Jääkiekon SM-liiga Oy. Viitattu 27.12.2020.
8. ↑  JYP - Ässät, 20.1.2021 *liiga.fi*.  20.1.2021. Jääkiekon SM-liiga Oy. Viitattu 20.1.2021.
9. ↑  Silventoinen, Juho: JYP julkisti neljä jatkosopimusta – pörssikärki Kemellin ensimmäinen Liiga-sopimus ulottuu vuoteen 2024 *Jatkoaika.com*.  19.10.2021. Jatkoaika r.y. Viitattu 19.10.2021.
10. ↑  Silventoinen, Juho: Valtteri Koskela siirtyy lainasopimuksella Iisalmeen *jypliiga.fi*.  12.9.2023. JYP Jyväskylä Oy. Viitattu 12.9.2023.
11. ↑  HIFK:lle apuja JYPistä ja IPK:sta järisyttävään puolustajapulaan *Jatkoaika.com*.  26.12.2023. Jatkoaika r.y. Viitattu 26.12.2023.
12. ↑  Santeri Koskela *Elite Prospects*. Everysport Media Group AB.  (englanniksi)

JYP – SM-liiga
2 Minkkinen |
3 Honka |
4 V. Koskela |
5 Vainio (**A**) |
6 Pulkkinen |
8 Niku |
9 Petman |
15 Perttu |
16 Tumānovs |
17 Varga |
21 J. Malinen |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen |
34 Leinonen |
35 Vehviläinen |
38 Tohila |
41 Louhivaara |
42 Eronen (**C**) |
45 A. Malinen |
49 Smith |
61 Huovila |
63 Christoffer |
71 Puustinen (**A**) |
88 Rooba |
91 Gardiner |
92 Vidgren  

Valmentajat Heiskanen – Hämäläinen – Haataja – Pekkarinen – Luhanko – Pohjanvirta